CELEX: 32018D1801
Language: lv
Date: 2018-11-19 00:00:00
Title: Padomes Īstenošanas lēmums (ES) 2018/1801 (2018. gada 19. novembris) par to, lai Īrija sāktu DNS datu automatizētu apmaiņu

22.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 296/31
               
            
         PADOMES ĪSTENOŠANAS LĒMUMS (ES) 2018/1801
         (2018. gada 19. novembris)
         par to, lai Īrija sāktu DNS datu automatizētu apmaiņu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Lēmumu 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (1), un jo īpaši tā 33. pantu,
         ņemot vērā Eiropas Parlamenta atzinumu (2),
         tā kā:
         
                     (1)
                  
                  
                     Saskaņā ar Lēmuma 2008/615/TI 25. panta 2. punktu minētajā lēmumā paredzētā personas datu sniegšana nevar notikt, kamēr minētā lēmuma 6. nodaļā izklāstītie vispārējie datu aizsardzības noteikumi nav īstenoti to dalībvalstu teritoriju tiesību aktos, kuras ir iesaistītas šādā sniegšanā.
                  
               
                     (2)
                  
                  
                     Padomes Lēmuma 2008/616/TI (3) 20. pantā ir paredzēts, ka pārbaude, vai 1. apsvērumā minētais nosacījums ir ievērots attiecībā uz datu automatizētu apmaiņu saskaņā ar Lēmuma 2008/615/TI 2. nodaļu, ir jāveic saskaņā ar izvērtējuma ziņojumu, kura pamatā ir anketa, izvērtējuma inspekcija un izmēģinājuma darbības.
                  
               
                     (3)
                  
                  
                     Saskaņā ar Lēmuma 2008/615/TI 36. panta 2. punktu Īrija ir informējusi Padomes Ģenerālsekretariātu par valsts DNS analīzes datnēm, kam piemēro minētā lēmuma 2.–6. pantu, un par minētā lēmuma 3. panta 1. punktā minētās automātiskās meklēšanas nosacījumiem.
                  
               
                     (4)
                  
                  
                     Saskaņā ar Lēmuma 2008/616/TI pielikuma 4. nodaļas 1.1. punktu Padomes attiecīgās darba grupas izstrādātā anketa attiecas uz katru no datu automatizētās apmaiņas veidiem, un dalībvalstij tā ir jāaizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.
                  
               
                     (5)
                  
                  
                     Īrija ir aizpildījusi anketu par datu aizsardzību un anketu par DNS datu apmaiņu.
                  
               
                     (6)
                  
                  
                     Īrija ir veikusi sekmīgas izmēģinājuma darbības ar Austriju.
                  
               
                     (7)
                  
                  
                     Īrijā ir notikusi izvērtējuma inspekcija, un Austrijas izvērtējuma grupa ir sagatavojusi ziņojumu par izvērtējuma inspekciju un nosūtījusi to attiecīgajai Padomes darba grupai.
                  
               
                     (8)
                  
                  
                     Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz DNS datu apmaiņu.
                  
               
                     (9)
                  
                  
                     Padome 2018. gada 16. jūlijā, ņēmusi vērā visu to dalībvalstu piekrišanu, kurām ir saistošs Lēmums 2008/615/TI, secināja, ka Īrija ir pilnībā īstenojusi Lēmuma 2008/615/TI 6. nodaļā izklāstītos vispārējos datu aizsardzības noteikumus.
                  
               
                     (10)
                  
                  
                     Tādēļ attiecībā uz DNS datu automatizētu meklēšanu Īrijai vajadzētu būt tiesīgai saņemt un sniegt personas datus saskaņā ar Lēmuma 2008/615/TI 3. un 4. pantu.
                  
               
                     (11)
                  
                  
                     Ar Lēmuma 2008/615/TI 33. pantu Padomei ir piešķirtas īstenošanas pilnvaras, lai pieņemtu pasākumus, kas vajadzīgi minētā lēmuma īstenošanai, jo īpaši attiecībā uz personas datu saņemšanu un sniegšanu, kas paredzēta saskaņā ar minēto lēmumu.
                  
               
                     (12)
                  
                  
                     Tā kā nosacījumi šādu īstenošanas pilnvaru iedarbināšanai ir izpildīti un attiecīgā procedūra ir ievērota, būtu jāpieņem īstenošanas lēmums par to, lai Īrija sāktu DNS datu automatizētu apmaiņu, lai ļautu minētajai dalībvalstij saņemt un sniegt personas datus, ievērojot Lēmuma 2008/615/JHA 3. un 4. pantu.
                  
               
                     (13)
                  
                  
                     Dānijai, Īrijai un Apvienotajai Karalistei Lēmums 2008/615/TI ir saistošs, un tādēļ tās piedalās šā lēmuma, ar ko īsteno Lēmumu 2008/615/TI, pieņemšanā un piemērošanā,
                  
               IR PIEŅĒMUSI ŠO LĒMUMU.
         
            1. pants
            Attiecībā uz DNS datu automatizētu meklēšanu un salīdzināšanu Īrija no 2018. gada 23. novembra ir tiesīga saņemt un sniegt personas datus, ievērojot Lēmuma 2008/615/TI 3. un 4. pantu.
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            Šo lēmumu piemēro saskaņā ar Līgumiem.
         
         
            Briselē, 2018. gada 19. novembrī
            
               
                  Padomes vārdā –
               
               
                  priekšsēdētāja
               
               E. KÖSTINGER
            
         
         
            (1)  OV L 210, 6.8.2008., 1. lpp.
         
         
            (2)  2018. gada 24. oktobra atzinums (Oficiālajā Vēstnesī vēl nav publicēts).
         
            (3)  Padomes Lēmums 2008/616/TI (2008. gada 23. jūnijs) par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību (OV L 210, 6.8.2008., 12. lpp.).